**ПЕДАҐОҐИЙНИ ЗАВОД ВОЙВОДИНИ**

**ФИЛОЗОФСКИ ФАКУЛТЕТ УНИВЕРЗИТЕТУ У НОВИМ САДУ**

****

**ПОВОЛАНКА ЗА УЧАСТВОВАНЄ**

**НА**

**ШТВАРТЕЙ МЕДЗИНАРОДНЕЙ НАУКОВЕЙ КОНФЕРЕНЦИЇ *ИНТЕРКУЛТУРАЛНОСЦ У ОБРАЗОВАНЮ 2018.***

***ИНТЕРКУЛТ 2018***

Почитовани колеґинї и колеґове,

Педаґоґийни завод Войводини и Оддзелєнє за русинистику Филозофского факултету у Новим Садзе поволую Вас на Штварту медзинародну наукову конференцию „Интеркултуралносц у образованю 2018”, хтора будзе отримана **13. октобра 2018**. року у Новим Саду у Студентским дому „Европа”, ул. Кирила и Мефтодия число 1.

Маюци у оглядзе главну тему - **Интеркултуралносц у образованю** **-** общи подтеми Конференциї шлїдуюци:

* Интеркултуралносц и настава
* Интеркултуралносц и язик
* Интеркултуралносц и литература
* Интеркултуралносц и история
* Интеркултуралносц и прекладанє
* Интеркултуралносц и уплїв медийох.

Роботни язики Конференциї руски, українски, сербски и анґлийски язик.

**Приява**

На Конференцию ше можеце приявиц прейґ електронского формулара хтори доступни на сайту pzv.org.rs. Єден автор може приявиц лєм єдну роботу. Робота може мац максимално трох авторох.

Прияву можеце послац найпознєйше по **20. юлий 2018.** року прейґ електронского формулара. Шицки приявени достаню повратну информацию о участвованю найпознєйше по **15. авґуст 2018.** року.

**Обявйованє роботох**

По Конференцию будзе обявена Кнїжка абстрактох.

Вибрани и рецензовани роботи буду обявени у Зборнїку роботох зоз конференциї хтори будзе друковани по Конференциї. Прилоги треба же би були длужини од 16 до 20 бокох (вєдно зоз резимеом и библиоґрафию), проряд 1,5, на єдним зоз славянских язикох або язикох хтори ше виучую на Филозофским факултету у Новим Саду у складзе зоз Chicago Manual Style-ом.

Рок за придаванє роботох **31. децембер 2018.** **року**. Додатни упутства за пририхтованє рукописох буду послати автором по законченю Конференциї.

**Котизация**

Котизация за участвованє на Конференциї ше нє наплацує. Учашнїки сами зноша трошки путованя и пребуваня.

Шицки информациї у вязи зоз Конференцию можеце достац на адреси interkult2018@gmail.com.

Витайце!

Орґанизацийни одбор